Ενασχόληση εφήβων με δομημένες εξωσχολικές δραστηριότητες και σχέση με χαρακτηριστικά λειτουργικότητας:
Creators: name: Κανταρτζής, Ευάγγελος Απόστολου
Publisher: name: Aristotle University of Thessaloniki
Year: 2012
Subjects: Εξωσχολικές δραστηριότητες
Ψυχολογία εφήβων
Χαρακτηριστικά λειτουργικότητας
Extracurricular activities
Adolescence psychology
Functionality characteristics

description: Στις μέρες μας, όπου ο ελεύθερος χρόνος συρρικνώνεται, η σωστή αξιοποίησή του αποτελεί πρωταρχική ανάγκη. Σύμφωνα με τη διεθνή βιβλιογραφία, στην εφηβική ηλικία, η ενασχόληση με δομημένες εξωσχολικές δραστηριότητες μπορεί να προσφέρει τη δυνατότητα στους εφήβους να βελτιώσουν τα χαρακτηριστικά λειτουργικότητάς τους (συναισθηματικά, κοινωνικά, συμπεριφορικά, ακαδημαϊκά, καθώς και την ικανοποίηση από τη ζωή). Βασικός στόχος της συγκεκριμένης έρευνας είναι να διερευνήσει τις συνδέσεις ή και τις επιδράσεις μεταξύ της εφηβικής ενασχόλησης με δομημένες εξωσχολικές δραστηριότητες και των χαρακτηριστικών λειτουργικότητας των εφήβων που αναφέρθηκαν παραπάνω. Πιο συγκεκριμένα, στόχος είναι να μελετηθεί εάν τα χαρακτηριστικά λειτουργικότητας των εφήβων διαφοροποιούνται σε σχέση με τα επίπεδα ενασχόλησης (αριθμός δραστηριοτήτων και εβδομαδιαίος χρόνος ενασχόλησης), με το συνολικό χρόνο ενασχόλησης και με τα ποιοτικά χαρακτηριστικά των δραστηριοτήτων (τύπος και πλαίσιο). Ένας επιπλέον στόχος είναι η διερεύνηση των θεωρητικών υποθέσεων της ενίσχυσης και της επιλογής, δηλαδή κατά πόσο η ενασχόληση με τις δραστηριότητες ενισχύει τα χαρακτηριστικά λειτουργικότητας των εφήβων ή τα ίδια τα χαρακτηριστικά λειτουργικότητάς τους είναι αυτά που επηρεάζουν την επιλογή της εκάστοτε δραστηριότητας. Τέλος, διερευνάται η σχέση των κοινωνικο-δημογραφικών χαρακτηριστικών των εφήβων με την ενασχόληση με τις δραστηριότητες. Στη συγκεκριμένη έρευνα, συμμετείχαν 219 έφηβοι, πρώτης και μέσης εφηβείας (12-16 χρόνων). Η συλλογή του δείγματος έγινε από συλλόγους δομημένων εξωσχολικών δραστηριοτήτων του δήμου Θεσσαλονίκης. Οι συμμετέχοντες, εκτός από το φύλλο κοινωνικο-δημογραφικών δεδομένων, συμπλήρωσαν μία λίστα δομημένων εξωσχολικών δραστηριοτήτων στις οποίες εμπλέκονταν στην παρούσα φάση. Διευκρινίστηκε ότι η καταγραφή έπρεπε να αφορά το σύνολο των δραστηριοτήτων, τόσο εντός όσο και εκτός των συλλόγων από τους οποίους έγινε η λήψη των δεδομένων. Τα ψυχομετρικά εργαλεία που χορηγήθηκαν ήταν το Ερωτηματολόγιο Δυνατοτήτων και Δυσκολιών – εκτεταμένη έκδοση για εφήβους (Goodman et al., 1998), η Πολυδιαστασιακή Κλίμακα για την Ικανοποίηση των Μαθητών από τη Ζωή τους (Huebner, 2001), η Κλίμακα για τη Ριψοκίνδυνη Συμπεριφορά (Fredricks &amp; Eccles, 2005), η Κλίμακα Χρήσης Αλκοόλ (Fredricks &amp; Eccles, 2005) και η Κλίμακα για τις Θετικές Κοινωνικές Συμπεριφορές Συνομηλίκων (Fredricks &amp; Eccles, 2005). Σύμφωνα με τα αποτελέσματα της παρούσας έρευνας, βρέθηκε ότι τα επίπεδα ενασχόλησης και ο συνολικός χρόνος ενασχόλησης συνδέονται θετικά μόνο με οφέλη στα χαρακτηριστικά λειτουργικότητας των εφήβων. Από την άλλη, βρέθηκε μια τάση για μείωση των θετικών επιδράσεων των επιπέδων ενασχόλησης στις περιπτώσεις υπερενασχόλησης. Βρέθηκε, επίσης, ότι οι έφηβοι που ασχολούνται με αθλήματα ή με πολλούς τύπους δραστηριοτήτων ταυτόχρονα, όπως και οι σχολικού ή εξατομικευμένου πλαισίου δραστηριότητες, είναι αυτές που προσφέρουν τα μεγαλύτερα οφέλη στη συναισθηματική λειτουργικότητα και στη σχολική επίδοση αντίστοιχα. Σύμφωνα, ακόμη, με τα αποτελέσματα της παρούσας έρευνας, οι έφηβοι επιλέγουν δραστηριότητες σύμφωνα με τα χαρακτηριστικά λειτουργικότητάς τους, από τα οποία τα θετικά ενισχύονται ενώ τα αρνητικά μειώνονται μέσω της ενασχόλησής τους με αυτές. Τέλος, βρέθηκαν διαφοροποιήσεις στην ενασχόληση των εφήβων, αναλόγως των κοινωνικο-δημογραφικών τους χαρακτηριστικών.
description: Nowadays, where free time shrinks, its right utilization is of primary importance. According to the global research, adolescents' participation in structured extracurricular activities offers them the opportunity to improve their functionality characteristics (emotional, social, behavioral, academic and life satisfaction). The main goal of this paper is to investigate the associations or the influences between adolescents' participation in structured extracurricular activities and their functionality characteristics, which were referred above. More specifically, it is studied if the functionality characteristics of adolescents are differentiated with respect to adolescents' levels of participation (number of activities and weekly participation time), their total participation time and the qualitative characteristics of activities (type and context). An additional objective is to investigate the theoretical hypotheses of training and selection. That means whether the participation in the activities enhances the functionality characteristics of adolescents or the functionality characteristics themselves are those that affect the selection of each activity. Finally, the relationship between socio-demographic characteristics of adolescents and their participation in activities is explored. This study involves 219 adolescents, of first and middle adolescence (12-16 years). The collection of the sample was completed by the researcher with the help of clubs of extracurricular activities in the municipality of Thessaloniki. The participants, except the sheet of socio-demographic data, filled out a list of structured extracurricular activities in which they were involved at the moment. It was clarified that the listing had to cover all activities, both inside and outside the clubs from which the data were received. The psychometric instruments were administered were the Strengths and Difficulties Questionnaire – extended version for adolescents (Goodman et al., 1998), the Multidimensional Students' Life Satisfaction Scale (Huebner, 2001), the Risk Behavior Scale (Fredricks &amp; Eccles, 2005), the Alcohol Use Scale (Fredricks &amp; Eccles, 2005) and the Prosocial Peers Scale (Fredricks &amp; Eccles, 2005). According to the results of the present study, the levels of participation and the total time of involvement are positively associated only with benefits for the functional characteristics of adolescents. On the other hand, a tendency for reduction of the above positive effects were found in cases of over-involvement in activities. Also, adolescents who engage in sports or many types of activities simultaneously, as in activities of school or individual context, were found to enjoy the greatest benefits to their emotional functioning and school performance respectively. Furthermore, adolescents choose activities according to their functionality characteristics of which the positive are reinforced and the negative reduced, during their participation in them. Finally, differences in the involvement of adolescents were found, according to their socio-demographic characteristics.